EIROPAS KOMISIJA Briselē, 19.12.2016 COM(2016) 795 final KOMISIJAS ZIŅOJUMS EIROPAS PARLAMENTAM UN PADOMEI Starpposma ziņojums



par Eiropas Savienības dalību Eiropas Investīciju fonda kapitāla palielināšanā un atbilstīgu Eiropas Investīciju fonda atbalsta palielināšanu uzņēmumu — jo īpaši mazo un vidējo uzņēmumu — labā veiktām darbībām



saskaņā ar 4. pantu Eiropas Parlamenta un Padomes Lēmumā Nr. 562/2014/ES (2014. gada 15. maijs) par Eiropas Savienības dalību Eiropas Investīciju fonda kapitāla palielināšanā



1.IEVADS Kā to prasa Lēmuma Nr. 562/2014 4.pants, šis starpposma ziņojums novērtē, kā laika posmā no 2014. gada līdz 2016. gada 3. ceturksnim ir panākts Eiropas Investīciju fonda (EIF) atbalsta palielināšanas mērķis, kas papildina dalībvalstu darbības, kas tiek veiktas uzņēmumu, jo īpaši mazo un vidējo uzņēmumu (MVU) labā. 1.1 EIF a) Kapitāla struktūra EIF 1994. gadā dibināja Eiropas Investīciju banka (EIB), Eiropas Kopiena — pašreizējā Eiropas Savienība (EU), kuru pārstāv Komisija, — un vairākas valsts un privātās finanšu iestādes ar Eiropas valūtas vienībā (ECU) reģistrēto kapitālu 2 miljardi (kas vēlāk tika konvertēti uz EUR ar likmi 1 pret 1), kas sadalīts 2000 daļās. Apmaksātais dalībnieku kapitāls tika noteikts 20 % apmērā. Komisija parakstīja 600 daļas, ar Eiropas valūtas vienības (ECU) nominālvērtību 600 miljoni, no kuriem 120 miljoni ir apmaksāti. Pirmā kapitāla palielināšana, kas tika uzsākta 2007. gadā, palielināja EIF reģistrēto kapitālu līdz 3 miljardiem EUR (emitētas 1000 jaunas kapitāla daļas). Komisija parakstīja 300 papildu kapitāla daļas par cenu, ko nosaka katru gadu, pamatojoties uz formulu, kas saskaņota EIF dalībnieku starpā. Laika posmā no 2007. līdz 2010. gadam saņemtās dividendes par dalību EIF sedza daļu no parakstīšanas izmaksām, bet atlikusī daļa tika segta no budžeta. Tas ļāva ES palikt par 30 % kapitāla daļu turētāju. 2014. gadā otrā kapitāla palielināšana palielināja EIF kapitālu līdz 4.5 miljardiem EUR ar 1500 jaunu kapitāla daļu emisijas palīdzību. Laika posmā no 2014. līdz 2017. gadam Komisijai ir tiesības parakstīties uz līdz pat 450 papildu daļām. Vispārējā ES budžetā bija pieejami kopumā līdz pat 178 miljoni EUR. Lēmums par dalības EIF dividenžu apstrādē tika apturēts vēlākais līdz nākamajai Savienības vispārējam budžetam piemērojamo finanšu noteikumu pārskatīšanai šī starpposma ziņojuma izpratnē. Šī ziņojuma laikā EIF reģistrētais kapitāls ir vienāds ar 4500 kapitāla daļām, no kurām 4382 ir emitētas. EIB pieder 2624 (59,9 %), Komisijai (ES vārdā) pieder 1232 (28,1 %) un 30 finanšu iestādēm kopā pieder 526 (12,0 %) no emitētajām kapitāla daļām. b) Pārvaldība EIF statūti un reglaments nosaka tās lēmējinstitūciju: kopsapulces, direktoru valdes (valdes) un izpilddirektora, kuru kontrolē Revīzijas padome, izveidošanas pamatu, lomas un procedūras. c) Operatīvās darbības EIF misija ir atbalstīt Eiropas MVU, palīdzot tiem rast piekļuvi finansējumam. EIF veido, izstrādā un ievieš riska un izaugsmes kapitālu, garantē un nodrošina mikrofinansēšanas instrumentus, kas ir īpaši paredzēti MVU un vidēji liela kapitāla tirgus segmentiem, cenšoties veicināt turpmākās investīcijas ES un palielināt ES budžeta resursu un dalībvalstu ieguldījumu sviras efektu, sadarbojoties ar attiecīgajiem Komisijas dienestiem. EIF sekmē ES mērķus atbalstīt jauninājumus, pētniecību un attīstību, uzņēmējdarbību, izaugsmi un nodarbinātību, piesaistot finanšu produktus tādiem finanšu starpniekiem kā bankas, galvojumu, līzinga un mikrofinanšu iestādēm, privātā kapitāla un riska kapitāla fondiem. EIF galvenokārt darbojas dalībvalstīs, kandidātvalstīs vai potenciālajās kandidātvalstīs un Eiropas Brīvās tirdzniecības asociācijas valstīs. EIF šobrīd izvieto vairāk kā 80 mandātus savu mandatoru, jo īpaši EIB un Komisijas, vārdā, kuru vārdā (un pamatojoties uz kuru risku) EIF veic kapitāla ieguldījumus un nodrošina galvojumus. EIB Riska kapitāla resursu (RKR) mandāts un EIB Grupas riska palielināšanas mandāts (EREM) ir attiecīgi lielākie EIF kapitāla un riska mehānismi. Izmantojot ES budžeta resursus, EIF izvieto kapitāla un parāda instrumentus ar COSME, InnovFin, Erasmus+ un EaSI mehānismu palīdzību. Kopīgo Eiropas centienu atdzīvināt bloķēto kredītkanālu MVU un papildus, kā arī sinerģijā ar citiem MVU pieejamiem finanšu instrumentiem Eiropas līmenī kontekstā, EIF īsteno arī būtiskas to dalībvalstu un iestāžu pilnvaras, kas pārvalda resursus ar Eiropas Strukturālo un investīciju fondu (ESIF), fondu fondu, korporatīvo un privāto, kā arī valsts iestāžu palīdzību un līdzinvestē savus resursus kapitāla un parāda uzņēmējdarbībās. d) Kapitāla prasības un paredzamais kredītspējas līmenis EIF darījumu joma ir saistīta ar dažādiem riskiem, kas atspoguļojas konkrētā rezervju līmenī, kuras jāveido piešķirtajam ekonomiskajam kapitālam. EIF saistības no pašu resursiem kapitāla dalības jomā šobrīd ir ierobežotas ar EIF statūtiem 50 % līmenī no EIF pašu kapitāla (bez patiesās vērtības rezerves). Pašu kapitāla saistību griesti saskaņā ar garantiju operācijām ir trīs reizes lielāka par parakstīto kapitālu. EIF riska un kapitāla vadība ir palīdzējusi saglabāt tās AAA stabilo kredītreitingu, ko nesen atkārtoti apstiprināja lielākās kredītreitingu aģentūras. EIF plašais produktu klāsts un to ģeogrāfiskā un sektorālā darbības joma liek pamatus mērenam un ilgtspējīgam riska darījumam. 1.2 Kapitāla palielināšanas pārskats

a) Galvenie mērķi Galvenie kapitāla palielināšanas mērķi bija: • attīstīt MVU aizdevumu kapitāla tirgus ar mērķi dažādot likviditātes avotus MVU bankām un līzinga uzņēmumiem; • uzlabot MVU piekļuvi finansēm, atbildot uz Eiropas Padomes lūgumu palielināt EIF unikālo kredītkvalitātes uzlabojumu spēju; • atbalstīt EIF kā galvenā riska un izaugsmes kapitāla tirgus investora izaugsmi; • uzlabot EIF lomu mikrofinansēšanā un sociālās ietekmes ieguldījumu jomā, ļaujot ar lieliem sasniegumiem piedalīties jaunu sociālo uzņēmumu un finanšu iestāžu kapitālā; • ļaut sadalīt risku EIF mandātos ar līdzfinansējuma investīciju palīdzību; • atbalstīt EIF AAA reitingu, iepludinot jaunu kapitālu un demonstrējot savu palielināto politisko ietekmi. b) Apstiprināšanas kārtība Pēc kapitāla palielināšanas un ar to saistīto paveidu apstiprināšanas no valdes puses 2014. gada 14. aprīlī kopsapulce to apstiprināja 2014. gada 27. maijā. Kopsapulce tajā pašā dienā apstiprināja arī emisijas un jauno kapitāla daļu parakstīšanas kārtību, tai skaitā kapitāla daļu cenu samaksu. c) Dalībnieku parakstīšanas Saskaņā ar Lēmumu Nr. 562/2014 ES var parakstīt līdz pat 450 jaunās kapitāla daļas laikā posmā no 2014.-2017. gadam, kas nodrošinātas ar līdz 178 miljoniem EUR no kopējā piešķirtā budžeta. Komisija ir parakstījusi kopumā 332 kapitāla daļas par kopējo izmaksu 133 479 829,08 EUR (vidējā kapitāla daļas cena ir 402 047,68 EUR). EIB pilnībā parakstījās par savām tiesībām uz 923 kapitāla daļām. 15 finanšu iestādes pilnībā parakstījās par savām tiesībām uz attiecīgo kapitāla palielināšanu un vēl 4 parakstījās par vairāk kā 50 % no savām tiesībām, kopumā par 193 jaunām kapitāla daļām. d) Kapitāla palielināšanas pabeigšanas pasākumi līdz 2017. gadam 118 jaunās kapitāla daļas paliks reģistrētas, bet neemitētas un tās visas ir rezervējusi Komisija. No budžeta resursiem paliek 44,5 miljoni EUR no sākotnējās kopējās summas 178 miljonu EUR apmērā, kas ir pieejamas ES kapitāla daļām. EIF ir provizoriski aprēķinājis kapitāla daļas pārdošanas un pirkšanas cenu 2017. gadā aptuveni 436 000 EUR līmenī. Atlikušais budžets tādējādi ļauj ES parakstīties uz vēl 102 kapitāla daļām par kapitāla daļas cenu. Tā rezultātā ES būs parakstījusies uz 434 jaunām kapitāla daļām 450 vietā sakarā ar augstāku nekā prognozēts cenas par kapitāla daļu pieaugumu šajā laika posmā. Līdz ar to kapitāla palielināšanas pasākuma beigās tai piederētu 1334 kapitāla daļas (29,6 % no reģistrētā kapitāla). ES līdzdalībai tādējādi tiks samazināta vērtība salīdzinājumā ar tās iepriekšējo 30 % daļu. 2. EIF sasniegumi 2014.-2016. gadā, ko apstiprina kapitāla palielināšana 2.1 Pārskats 2016. gada trešajā ceturksnī Līdz 2016. gada 30. septembrim EIF ir palielinājis savu darbības apjomu vidēji par 40 % gadā salīdzinājumā ar 2013. gadu. EIF noslēdza 607 darījumus par investīciju apjomu 16,9 miljardu EUR apmērā. 370 darījumi no tiem bija balstīti uz EIF kapitāla bāzi. Viņi mobilizēja 5,8 miljardus EUR no EIF pašu resursiem, no kuriem vairāk kā 4 miljardi EUR tika investēti paralēli EIF pārvaldītā mandāta resursiem. No tā izrietošā stingrā kapitalizācija bija noteicošais faktors EIF veiksmīgai Eiropas Stratēģisko investīciju fonda (ESIF) izvietošanai. Tas ļāva EIF iepriekš finansēt pirmos darījumus un palielinātā tempā izvietot InnovFin (kur EIF aizņem augstākas prioritātes laidienu) un kapitāla ieguldījumus saskaņā ar Eiropas Stratēģisko investīciju fondam specifiskiem RKR mandāta resursiem (kur EIF sistemātiski līdzfinansē 5 %).

Paralēli tam EIF turpināja stiprināt savas saites ar esošajiem dalībniekiem, palielinot to daļu, un pievienojot nozīmīgus jaunus dalībniekus Eiropas MVU finansēšanai. 2.2 Kapitāls (riska un izaugsmes kapitāls) Papildus riska uzņemšanās spēja, kas izriet no kapitāla palielināšanas, ir ievērojami ļāvusi EIF būtiski paplašināt tā kapitāla ieguldījumu vērienu gan ieguldīto apjomu, gan izvietošanas tempa ziņā. a) Jaunās Eiropas Stratēģisko investīciju fonda/RKR darbības, ko apstiprina palielinātais kapitāls RKR ļāva EIF turpināt savu kapitāla stratēģiju riska kapitālā un izaugsmes segmentos vairāk kā 15 gadus un ļāva veikt lielākus ieguldījumus ar hibrīdparāda/ kapitāla finansēšanas palīdzību. EIF līdzfinansē savu paša kapitālu paralēli mandāta resursiem. 2015. gada jūlijā EIB palielināja RKR kapitāla resursus par 2,5 miljardiem EUR (sasniedzot 9,5 miljardus EUR) saskaņā ar Eiropas Stratēģisko investīciju fonda MVU logu privātā kapitāla un tehnoloģiju pārneses ieguldījumiem MVU un uzņēmumos ar vidēji lielu kapitālu. 2015. gada beigās Eiropas Stratēģisko investīciju fonda speciālās saistības 45 fondos sasniedza 1,4 miljardus EUR. Tā rezultātā finansējums sasniedza 14,6 miljardus EUR (sviras rādītājs gandrīz 1:11). 2015. gads iezīmēja pirmo pilno Mezonīna līdzfinansējuma mehānisma (MCIF) darbības gadu RKR mandāta ietvaros. Šis 100 miljonus EUR hibrīda parāda kapitāla mehānisms ļāva EIF līdzfinansēt mērķuzņēmumus līdzās mezonīna fondiem. Līdz 2016. gada septembrim MCIF saistības kopumā sasniedza 72 miljonus EUR (4 miljoni EUR no kuriem ir EIF pašu resursi), veicinot plašāku līdzfinansējuma risinājumu izmantošanu un risinot skaidri noteiktus līdzekļu vākšanas trūkumus. Laika posmā no 2014. gada janvāra līdz 2016. gada septembrim EIF nodeva 5,0 miljardus EUR saskaņā ar RKR, ieskaitot 250 miljonus EUR no tā pašu resursiem. b) EIF riska dalīšana pēc ES mandātiem - vienotais ES kapitāla finanšu instruments Vienotais ES Kapitāla finanšu instruments ietver COSME Kapitāla mehānismu izaugsmei (COSME KMI) un Apvārsnis 2020 InnovFin MVU Riska kapitāla instrumentu (InnovFin kapitāls), kurš ietver arī izmēģinājuma iniciatīvu komerceņģeļiem Abos gadījumos ES budžeta resursi tiek izdalīti paralēli EIF pašu resursiem. COSME KMI ļauj EIF ieguldīt fondos, kas nodrošina pašu kapitālu un mezonīna finansējumu paplašināšanās un izaugsmes posmam MVU ar lielu izaugsmes potenciālu, jo īpaši tiem MVU, kas darbojas pāri robežām. Līdz 2016. gada septembrim ar KMI mehānismu ir parakstīti deviņi ieguldījumi, kā rezultātā rodas kopējās saistības 107 miljoni EUR apmērā, 5 miljoni EUR no kuriem ir EIF pašu resursi. Ar InnovFin Kapitāls palīdzību EIF plāno veikt ieguldījumus tehnoloģiju pārnesē, komerceņģeļos, riska kapitāla fondos un fondu fondos, kas nodrošina kapitālu sākumposma uzņēmumiem pirms sēklas, sēklas un jaunuzņēmuma dibināšanas fāzēs, kas vēl var nebūt radījuši ieņēmumus no savu produktu pārdošanas. Tas mobilizē vairāk par 1,7 miljardiem EUR uzņēmumos dalībvalstīs un valstīs, kas saistītas ar Apvārsnis 2020 programmu. EIF ir nodevis kopumā 130 miljonus EUR septiņiem kapitāla fondiem, tai skaitā 26,5 miljonus EUR no EIF pašu resursiem. Pēc jauna kapitāla produkta izveidošanas Eiropas Stratēģisko investīciju fonda ietvaros tika radīts strukturēts finanšu produkts, apvienojot ES InnovFin Kapitāls ar saistībām 270 miljonu EUR apmērā, kas gūst labumu no Eiropas Stratēģisko investīciju fonda ES Garantija programmas, un saistības 290 miljonu EUR apmērā no EIF pašu resursiem. c) Sociālās ietekmes ieguldījumu attīstība: Sociālās ietekmes veicinātājs (SIV) SIV ir EIF iniciatīva, kas tika ieviesta 2013. gadā kā daļa no EIB grupas ietekmes ieguldījumu stratēģijas, reaģējot uz plašāko ES politikas mērķi izveidot ilgtspējīgu finansēšanas tirgu sociālajai uzņēmējdarbībai Eiropā. SIV ir fondu fonds, kas cenšas izveidot kapitāla ieguldījumu portfeli sociālās ietekmes fondos. Tas veicina sociālo iekļaušanu, nodrošina alternatīvus nodarbinātības avotus atstumtām sabiedrības grupām un veicina izaugsmi. 2014. un 2015. gada laikā EIF turpināja veidot spēcīgu un stipri atšķirīgu SIV atzarojumu visā Eiropā, nodrošinot plašu finanšu iespēju klāstu pieejamību, ieskaitot parāda vai hibrīda parāda/pašu kapitāla instrumentus. SIV gūst labumu no finansēšanas saskaņā ar EREM Sociālās ietekmes finanšu instrumentu, EIB mandātu (189 miljoni EUR). Kopējās SIV saistības tā slēgšanas brīdī 2015. gada jūlijā sasniedza 243 miljonus EUR ar papildu ieguldījumu no Bulgārijas Attīstības bankas, Somijas jauninājumu fonda Sitra palīdzību, un 11,5 miljoniem EUR no EIF pašu resursiem. d) Reģionālais darbs EIF ir paplašinājis savu reģionālo 2006. gadā uzsākto kapitāla darbu, šobrīd pārvaldot 12 reģionālos fondu fondus, kuru kopējās saistības fondu fondu līmenī ir 3,7 miljardu EUR apmērā. 2016. gadā EIF un tā reģionālie partneri izveidoja trīs fondu fondus, galvenokārt koncentrējoties uz Igauniju (60 miljoni EUR), Zviedriju (582 miljoni SEK - aptuveni 60,5 miljoni EUR) un Nīderlandi (200 miljoni EUR), ieskaitot līdzekļus no Eiropas Strukturālajiem un investīciju fondiem un/vai Eiropas Stratēģisko investīciju fonda. EIF paralēli mandatoru fondiem investē arī savus resursus saskaņā ar citiem reģionālajiem fondu fondiem ar EIF līdzfinansējuma palīdzību saskaņā ar RKR mandātu, kurš daļēji finansē šīs iniciatīvas. EIF ir paplašinājis arī savas darbības saskaņā ar Eiropas mecenātu fonda iniciatīvu. Saskaņā ar Eiropas mecenātu fondu EIF nodrošina kapitālu biznesa eņģeļiem un citiem neinstitucionāliem investoriem, palielinot to spēju investēt, līdzfinansējot novatoriskus uzņēmumus sēklas, sākotnējā vai izaugsmes stadijā. Eiropas mecenātu fonds šobrīd aptver Austriju, Vāciju, Īriju, Nīderlandi, Spāniju un Dāniju, kas ir būtisks paplašinājums, kopš tā ieviešanas 2012. gadā. 2016. gada beigās Eiropas mecenātu fonda iniciatīvas apjoms bija 265 miljoni EUR, no kuriem vismaz 8 miljoni EUR ir apstiprināti no EIF pašu resursiem.

2.3. Parāds (galvojumi, pārvēršana vērtspapīros un mikrofinansēšana) Līdzās jauniem mandātiem, kas izvietoti 2014.-2016. gadā, paļaujoties tikai uz mandatoru resursu mobilizāciju, tika ieviests ievērojams skaits uz parādu vērsti mandāti ar EIF līdzfinansējumiem un/vai riska dalīšanu. Turklāt, EIF ir palielinājusi savu pašriska aktivitāti kredītkvalitātes uzlabojumu darbībās. a) EIB riska uzlabošanas mandāts 2014. gada martā starp EIB un EIF tika parakstīts EREM (EIB Grupas riska uzlabošanas mandāts), lai atbalstītu samazināto Eiropas biznesu finansējumu ar papildu garantijām, parāda un kapitāla instrumentiem. Iezīmēti ir kopumā 6 miljardi EUR, 4 miljardi EUR no kuriem ir no EIB un līdz pat 2 miljardiem EUR nāk no EIF. EREM produkti/logi pastiprina esošās darbības vai stiprina alternatīvā finansējuma rīkus, lai reaģētu uz konkrētām jaunā tirgus vajadzībām: • ABS kredītkvalitātes uzlabojums (EREM ABS CE) sniedz atbalstu līdz 1,95 miljardu EUR apmērā ar palielinātu spēju ar aktīviem nodrošinātu vērtspapīru mezonīna daļās, atbrīvojot resursus, lai iniciatori var aizdot MVU un uzņēmumiem ar vidēji lielu kapitālu; • EREM kooperatīvās bankas un mazākas iestādes paplašina EIB grupas starpnieku klāstu, jo īpaši mazās kooperatīvās bankas un citas mazākas iestādes, kuras īpaši koncentrējas uz mazākiem MVU un jaunuzņēmumiem. Savukārt, ir sagaidāms, ka iniciatori izmantos atbrīvotos resursus, lai palielinātu aizdevumus MVU; • Aizdevumu fondi – jauns segments, ko EIF ir izveidojis, lai paplašinātu aizdevumu finansēšanas pieejamību MVU un maziem uzņēmumiem ar vidēji lielu kapitālu ārpus tradicionālajiem banku kanāliem. Spēcīgais atzarojums veicināja pieejamo resursu palielinājumu līdz 725 miljoniem EUR 2016. gada janvārī. • EREM-MVU iniciatīva EREM prasa EIF piedalīties ar saviem resursiem paralēli EIB piedāvātajam finansējumam. Līdz šim 333 miljoni EUR no EIF pašu resursiem ir mobilizēti 42 darījumos ar kopējo investēto apjomu 1,2 miljardu EUR apmērā. b) EIF kapitāla ieguldījumi ES budžeta instrumentos i) InnovFin MVU garantiju mehānisms (MVUG) Kopš 2014. gada EIF ir piedāvājis neierobežotas garantijas vai pretgarantijas finanšu starpniekiem, ļaujot tiem nodrošināt parādu finansējumu uz izdevīgiem noteikumiem novatoriskiem MVU un maziem uzņēmumiem ar vidēji lielu kapitālu dalībvalstīs un asociētajās valstīs. 1,1 miljards EUR no ES budžeta un līdz pat 4.0 miljardiem EUR no EIF riska kapitāla paredz aptuveni 10 miljardus EUR parāda finansējumu, kas pieejams novatoriskiem uzņēmumiem un veicina aptuveni 14 miljardu EUR investīcijas. EIF noslēdza 88 garantijas darījumus, par kopējo summu 3,8 miljardi EUR, 68 darījumi no kuriem ir nodrošināti no Eiropas Stratēģisko investīciju fonda par kopējiem parakstiem 3,0 miljardu EUR apmērā. Kopš 2015. gada janvāra MVUG mehānisms ir guvis labumu no ievērojama izvietošanas paātrinājuma, pateicoties Eiropas Stratēģisko investīciju fonda piedāvātajam atbalstam. ii) Eiropas Stratēģisko investīciju fonds Eiropas Stratēģisko investīciju fondu kopīgi ieviesa EIB grupa un ES, lai palīdzētu pārvarēt esošo investīciju plaisu ES, mobilizējot privāto finansējumu stratēģiskiem ieguldījumiem. To nodrošina 16 miljardu EUR garantija no ES budžeta un 5 miljardu EUR piešķiršana no EIB pašu kapitāla. EIF īsteno Eiropas Stratēģisko investīciju fonda MVU logu, nodrošinot garantijas un kapitāla ieguldījumus 5,5 miljardu EUR apmērā. Sagaidāms, ka investīciju apjomu MVU un uzņēmumos ar vidēji lielu kapitālu apturēs līdz 2018. gada vasarai (15x sviras efekts). Pašreizējā īstenošana liecina par sākotnējām aplēsēm un norāda arī uz mērķu sasniegšanu, krietni apsteidzot grafiku. EIF tuvojās saviem resursiem, lai veicinātu Eiropas Stratēģisko investīciju fonda produktu izvietošanu, pirms Eiropas Stratēģisko investīciju fonda likumdošanas formālās apstiprināšanas, mobilizējot līdz pat 500 miljonus EUR no pašu kapitāla kā priekšfinansējumu līdz Eiropas Stratēģisko investīciju fonda struktūra kļuva pilnībā operacionāla. c) EIF atbalsts MVU iniciatīvai

Komisijas un EIB grupas MVU iniciatīva veicina MVU finansēšanu, nodrošinot daļēju riska segumu sākotnējo finanšu iestāžu MVU aizņēmumu portfeļiem. Eiropas Strukturālie un investīciju fondi nodrošina lielāko daļu no ES fondiem, kas ietver ieguldījumu no ES līmeņa instrumentiem (COSME un/vai Apvārsnis 2020), ar līdzfinansējumu no EIB un EIF pašu resursiem. EIF piedāvā izlasītiem finanšu starpniekiem neierobežotu portfeļa garantijas instrumentu vai pārvēršanas vērtspapīros instrumentu. Šī aizsardzība pret zaudējumiem un iespējamais kapitāla atvieglojums ļauj finanšu starpniekiem nodrošināt MVU aizdevumus un/vai garantijas uz izdevīgiem noteikumiem. Šobrīd tā aptver Spāniju, Bulgāriju, Somiju, Maltu, Itāliju un Rumāniju ar plāniem paplašināties citās dalībvalstīs. Aptuveni 1 miljards EUR no Eiropas Strukturālo un investīciju fondu resursiem līdz šim ir uzticēti EIF kopā ar paredzamo apņemšanos ieguldīt līdz pat 1,8 miljardiem EUR no EIB un 150 miljonus EUR no EIF pašu resursiem. d) Palielinātu EIF pašu resursu MVU pārvēršanas vērtspapīros darbības Veicinot pārvēršanas vērtspapīros darījumus ar kredītkvalitātes uzlabojuma palīdzību, EIF sniedz garantijas finanšu iestādēm, tādējādi dažādojot to finansējuma avotus un sasniedzot ekonomisko un regulējošo kapitāla atvieglojumu ar kredītriska nodošanas palīdzību, uzlabojot banku spēju aizdot MVU. Kopš 2014. gada EIF centieni palīdzēt atdzīvināt augstas kvalitātes MVU pārvēršanu vērtspapīros ir noveduši pie parakstītajā garantijām 2,8 miljardus EUR apmērā. Ģeogrāfiskais pārklājums ir ievērojami paplašinājies līdz 12 valstīm. Plānots, ka iniciatoru veikto papildus MVU aizdevumu saistību īpatsvara palielinājums sasniegs 9,6 miljardus EUR. Kopumā EIF MVU pārvēršanas vērtspapīros darbība ir mobilizējusi vairāk kā 2,2 miljardus EUR no EIF pašu resursiem tajā pašā periodā. EIF EREM ABS CE arī atbalstīja uz MVU/ maziem uzņēmumiem ar vidēji lielu kapitālu balstīto pārvēršanas vērtspapīros mezonīna daļu, ieskaitot gan sintētiskos, gan reālos pārdošanas darījumus. EIF izmantoja arī 105 miljonus EUR no pašu resursiem, lai iegādātos augstākās prioritātes laidienus saskaņā ar tiešo investīciju nesen izveidota produkta MVU ar aktīviem nodrošinātu pārvēršanu vērtspapīros. 2.4 Dalībnieki EIF pastiprināja savu sabiedriskās-privātās līdzdalības struktūru, ar finanšu iestāžu dalību 2014. gada kapitāla palielināšanā. Pēc tā centieniem paplašināt dalībnieku bāzi, pievienojās sešas nākamās finanšu iestādes no Spānijas, Itālijas, Slovēnijas, Francijas un Turcijas, kā rezultātā šobrīd kopumā ir 30 dalībnieces finanšu iestādes. Turklāt, 2016. gada 10. oktobrī kopsapulce apstiprināja jaunās dalībnieces - Čehijas- Morāvijas Garantiju un attīstības bankas CMZR uzņemšanu par jauno dalībnieci. Jebkura turpmākā iespējamā finanšu iestāžu dalībnieču paplašināšana tiks balstīta uz ģeogrāfiskā pārklājuma paplašināšanu un pēdējās koncentrēšanos uz Eiropas MVU atbalstīšanu. EIF turpināja stiprināt sadarbību ar finanšu iestādēm, 2015. gadā izveidojot korporatīvo attiecību nodaļu. 2.5 Kredītspēja Lielākās reitingu aģentūras konsekventi apstiprināja EIF AAA kredītlreitingu un uzsvēra EIF spēcīgo kapitalizāciju, ievērojami uzsverot 2014. gada kapitāla palielināšanu. 3. Galvenā EIF gaidāmā darbība 3.1 Turpmākās papildu darbības EIF nepārtraukti cenšas segt konstatētās tirgus nepilnības Eiropas MVU un uzņēmumu ar vidēji lielu kapitālu finansēšanas jomā, tai skaitā mobilizējot savus pašu resursus paralēli tādu mandātu, kā Eiropas Strukturālie un investīciju fondi, resursiem. a) Eiropas Stratēģisko investīciju fonda MVU daļas kapitāla produkts 2016. gada jūlijā EIF, EIB un Komisija ieviesa produktu, kas veltīts kapitāla investīcijām ES, kura kopējā investīciju apjoma 2,068 miljoni EUR apmērā mērķis ir kapitāla investīcijas plaša spektra finanšu vajadzībām un piegādes veidiem (līdzfinansējumi, tehnoloģiju pārnese, fondu fondi, sociālā ietekme u.c.). MVU daļas pašu kapitāla produktam ir divi apakšlogi, kur EIF investē līdz pat 340 miljonus EUR no pašu resursiem izaugsmē/ paplašināšanā (1. apakšlogs) un sākumposma investīcijās (2. apakšlogs). Sadarbības platforma nacionālajām attīstību veicinošajām bankām un iestādēm ļauj tām saskaņot kopējo investīciju budžetu saskaņā ar Eiropas Stratēģisko investīciju fonda MVU kapitāla produktu, pamatojoties uz 1:1.

b) Papildu parāda darbības i) Turpmākais Eiropas Stratēģisko investīciju fonda atbalsts InnovFin MVUG Izstrādāts tiek jauns garantiju mehānisms saskaņā ar InnovFin MVUG, kas ietver mezonīna aizdevumus. EIF resursi līdz pat 300 miljoniem EUR tiks apvienoti ar Eiropas Stratēģisko investīciju fondu, lai aptvertu kopējo aizdevuma apjomu līdz 2 miljardiem EUR laika posmā no 2017. līdz 2020. gadam. ii) Mikrofinansēšanai finansētie instrumenti (EaSI) Saskaņā ar Regulu (ES) Nr. 1296/2013 Komisija un EIB grupa plāno papildināt garantiju mandātu ar mehānismu, kas piedāvātu augstākā līmeņa un subordinētos aizdevumus mikrofinansēšanai un sociālās uzņēmējdarbības iestādēm, kas, savukārt, paplašinās finansējumu mikrouzņēmumiem un sociālajiem uzņēmumiem. EIF pašu resursi līdz pat 28,5 miljonu EUR apmērā (ieskaitot no EREM mandāta) ir jāmobilizē līdztekus EIB un EaSI resursiem par kopējo plānoto apjomu 200 miljoni EUR. iii) Papildus MVU pārvēršanas vērtspapīros darbības Pēc veiksmīgas EIF tiešo ieguldījumu vadīšanas uz MVU orientētām pārvēršanām vērtspapīros EIF šobrīd apsver tās klātbūtnes palielināšanu šajā tirgus segmentā ar potenciāli 300 miljonu EUR ieguldījumu no EIF pašu resursiem trīs gadu laikā. c) Eiropas Stratēģisko investīciju fonda palielināšana (ESIF 2.0) 2016. gada septembrī Komisija ierosināja palielināt kopējo Eiropas Stratēģisko investīciju fonda ieguldījumu apjomu (kopējais ieguldījumu pieaugums no 315 miljardiem EUR līdz 500 miljardiem EUR), pagarinot tā investīciju periodu līdz 2020. gadam. Turklāt, Komisija ir ierosinājusi palielināt Eiropas Stratēģisko investīciju fonda garantiju par 10 miljardiem EUR, kopumā sasniedzot 26 miljardus EUR. Pamatojoties uz ļoti veiksmīgo Eiropas Stratēģisko investīciju fonda īstenošanas sākumu, jo īpaši EIF īstenoto MVU logu, jaunais piedāvājums ietver MVU loga palielināšanu par 5 miljardiem EUR, kas būs pieejams investīcijām MVU un uzņēmumos ar vidēji lielu kapitālu ar EIF palīdzību. Tā rezultātā līdztekus Eiropas Stratēģisko investīciju fondam būtiski papildu EIF pašu resursi tiks mobilizēti laika posā no 2018. līdz 2020. gadam. 3.2 Ietekme uz EIF kapitāla patēriņu a) Kapitāla patēriņš i) Pašu kapitāls EIF pašu resursu saistības kapitāla līdzdalības jomā ir ierobežotas ar 1.1. iedaļas d) punktā minētajiem griestiem. Tas pārvēršas par summu 891 miljona EUR apmērā, kas pieejami līdzdalībām kapitālā, sākot no 2016. gada septembra. Kopējās privātā kapitāla neto saistības 659 miljonu EUR apmērā ir izmantotas 74 % apmērā no griestiem. ii) Garantijas No 2013. gada septembra EIF risks no pašu riska darījumu garantijas darbībām bija 2,9 miljardi EUR, kā rezultātā rodas 6,1 miljardu EUR rezerve šādiem darījumiem. Ievērojami palielinātais garantiju darījumu apjoms laika posmā no 2014. gada līdz 2016. gada septembra beigām dubultoja EIF riska darījumus līdz 5,8 miljardiem EUR salīdzinājumā ar 12,9 miljardu EUR griestiem. iii) 2014. gada kapitāla palielināšanas pabeigšana 2014. gada kapitāla palielināšana ir jāpabeidz 2017. gadā ar galīgā papildu parakstīšanas perioda palīdzību atlikušajām reģistrētajām EIF kapitāla daļām, ko rezervējusi ES. Nominālvērtība tiks apstiprināta uzreiz pēc EIF 2017. gada kopsapulces 2017. gada pirmajā pusgadā. ES parakstīšanās uz tās atlikušajām kapitāla daļām palielinās attiecīgo rezervi, kas pieejama papildu EIF darbībām, kas liks pamatus turpmākajām 3.1. iedaļā minētajām EIF investīciju izvietošanām. b) Kapitāla izmantošanas optimizācija EIF aktīvi strādā, lai ilgtspējīgi pārvaldītu savu kapitālu, kas nodrošinātu vienmērīgu tā darbībām plānoto izaugsmes rādītāju. Ir paredzēti dažādi pasākumi, lai samazinātu EIF kapitāla patēriņu, tai skaitā aktīvāka portfeļa pārvaldība, jo īpaši pašu kapitāla jomā.